**ZMLUVA O DIELO** č. ............

uzatvorená podľa § 536 a nasl. Obchodného zákonníka v platnom znení, zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, zák.č. 18/1996 Z.z. o cenách v znení neskorších predpisov.

# I. ZMLUVNÉ STRANY

**Objednávateľ**:

Názov: **Obec Úbrež**

# Adresa: Úbrež 169, 072 42

Štatutárny zástupca: Ing. Martin Hvižďak, starosta obce

IČO**:** 00 325 937

DIČ: 2020752448

**Tel.:**  659 62 52

**E-mail**:  [obecubrez@minet.sk](mailto:obecubrez@minet.sk)

webové sídlo: [www.ubrez.ocu.sk](https://www.ubrez.ocu.sk/)

**Zhotoviteľ**:

Názov:

Adresa:

Štatutárny zástupca:

IČO:

DIČ:

IČ DPH:

Tel.:

E-mail:

www:

Bankové spojenie:

IBAN:

## II. PREDMET ZMLUVY

1. Predmetom zmluvy je realizácia stavebných prác v rámci zákazky **„Výmena svietidiel verejného osvetlenia v obci Úbrež“,** ktorú vykoná zhotoviteľ a zaväzuje sa vykonať dielo na svoje náklady a na svoje nebezpečenstvo a dodať ho objednávateľovi v termíne dohodnutom v zmluve.
2. Zhotoviteľ dodá tovar, ktorý je certifikovaný a schválený na dovoz a predaj v Slovenskej republike, resp. v rámci Európskej únie a bude vyhovovať platným medzinárodným normám, STN, príp. EN a všeobecne záväzným právnym predpisom.
3. Zhotoviteľ diela predloží na ponúkané tovary, ktoré sú predmetom zákazky, najneskôr v deň ich dodania, vyhlásenie o zhode alebo certifikát zhody.
4. K tovarom musí byť súčasne dodaná sprievodná technická dokumentácia výrobcu v origináli a v preklade do slovenského alebo českého jazyka.
5. Všetky dodané tovary musia byť nové, nepoužité, bez vád, v originálnych obaloch (ak relevantné).
6. Objednávateľ má právo odmietnuť prevzatie predmetu zmluvy a vrátiť ho na náklady zhotoviteľa v prípade, ak predmet zmluvy nezodpovedá požadovanej špecifikácii.
7. Objednávateľ sa zaväzuje, že dokončené dielo prevezme na základe preberacieho protokolu a zaplatí za jeho zhotovenie dohodnutú cenu.

## III. ČAS PLNENIA

1. Zhotoviteľ sa zaväzuje, že predmet zákazky dodá v termíne: **03-06/2019**

1. Ak zhotoviteľ ukončí predmet zákazky alebo jeho dohodnutú časť na odovzdanie pred dohodnutým termínom, objednávateľ sa zaväzuje toto dielo prevziať pred dohodnutým termínom plnenia v zmysle tejto zmluvy a zaplatí zaň dohodnutú cenu.

## IV. CENA

1. Cena predmetu zmluvy je na základe predloženej cenovej ponuky vo verejnom obstarávaní – oceneného zadania, ktoré je neoddeliteľnou súčasťou tejto Zmluvy o dielo a predstavuje čiastku:

Cena diela bez DPH: ........................................ EUR

DPH 20%: ....................................... EUR

**Cena diela s DPH: ....................................... EUR**

Ponúknutá cena dodávateľa je konečná a zahŕňa dopravu na miesto plnenia, inštaláciu, montáž a uvedenie do prevádzky s odskúšaním všetkých funkčných prvkov vrátane školenia na obsluhu zariadenia a jeho spustenia do prevádzky. Cena zahŕňa aj zákaznícku podporu cez telefón minimálne po dobu záručnej doby.

1. Zhotoviteľ odovzdá objednávateľovi všetky platné atesty použitých a zabudovaných výrobkov a materiálov, certifikáty výrobkov, ktoré podliehajú povinnej certifikácii (správy, revízie, skúšky, a pod.) pred odovzdaním a prevzatím diela.
2. Objednávateľ sa zaväzuje, že zaplatí zhotoviteľovi za zhotovené dielo prostredníctvom Leasingovej spoločnosti na základe uzavretej zmluvy medzi Objednávateľom a  Leasingovou spoločnosťou, po protokolárnom odovzdaní diela.
3. Zabudovaný materiál a komponenty až do úplného uhradenia ceny diela ostávajú majetkom Leasingovej spoločnosti, pričom materiál a veci obstarané na vykonanie diela sú zahrnuté v cene za vykonanie diela.

### V. PLATOBNÉ PODMIENKY

1. Objednávateľ neposkytuje zhotoviteľovi žiadnu zálohu či preddavok.
2. Cenu za zhotovenie diela uhradí objednávateľ na základe Leasingového splátkového kalendára po prevzatí diela na základe preberacieho protokolu.

## VI. ZODPOVEDNOSŤ ZA VADY

1. Zhotoviteľ zodpovedá za to, že dodané dielo v zmysle predmetu zmluvy je vykonané riadne v súlade so zmluvou a počas záručnej doby bude mať vlastnosti dohodnuté v zmluve. Taktiež zhotoviteľ zodpovedá za vady, ktoré predmet diela má v čase jeho odovzdania, pričom za vady, ktoré sa prejavili po odovzdaní diela, zodpovedá zhotoviteľ len vtedy, ak boli spôsobené porušením jeho zmluvných povinností.
2. Zhotoviteľ nezodpovedá za vady diela, ktoré boli spôsobené objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť.
3. **Záručná doba** diela je **24 mesiacov** a začína plynúť od odovzdania diela objednávateľovi. Počas záručnej doby má objednávateľ právo požadovať a zhotoviteľ povinnosť bezodplatne odstrániť všetky vady diela. U zariadení, na ktoré výrobca poskytuje inú záručnú dobu uvedenú v záručnom liste, platí záručná doba uvedená výrobcom, **minimálne však 24 mesiacov.**
4. Počas záručnej doby sa dodávateľ zaväzuje poskytovať objednávateľovi výrobcom určený záručný servis na ponúknuté tovary, ktoré sú predmetom zákazky. Počas záruky sa požaduje zabezpečenie opravy do 14 pracovných dní odo dňa nahlásenie poruchy v mieste plnenia.
5. Objednávateľ sa zaväzuje, že prípadnú reklamáciu vady diela uplatní bezodkladne po jej zistení písomne do rúk zástupcu zhotoviteľa.
6. V prípade, že objednávateľ nereklamoval zjavné vady a nedorobky, zaniká jeho právo zo zodpovednosti za vady a nedorobky a ostatné vady do skončenia záručnej lehoty.

## VII. ZMLUVNÉ POKUTY

1. Ak zhotoviteľ odovzdá dielo, alebo časti diela po termíne, a ak zavinil tento dôvod omeškania, zaplatí zmluvnú pokutu, vo výške 0,05% z celkovej, alebo čiastočnej ceny za každý deň omeškania až do splnenia zmluvnej povinnosti.
2. Úhrada, alebo zápočet ktorejkoľvek zmluvnej sankcie nezbavuje zhotoviteľa povinnosti dielo riadne dokončiť, ani jeho ďalších povinností podľa tejto zmluvy.
3. Zmluvné pokuty musia byť uplatnené písomne, inak sú neplatné.

## VIII. INÉ PRÁVA A POVINNOSTI ZMLUVNÝCH STRÁN

1. Pri vykonávaní diela postupuje zhotoviteľ samostatne, je však pri určení spôsobu vykonania diela viazaný aj pokynmi objednávateľa. Zhotoviteľ je povinný rešpektovať výzvy a pokyny objednávateľa.
2. Zhotoviteľ sa pri realizácii diela zaväzuje dodržiavať všeobecne záväzné právne predpisy, technické normy a podmienky tejto zmluvy.
3. Konštrukčné zmeny, zmeny materiálov oproti predloženej ponuke môže zhotoviteľ vykonať len po písomnom odsúhlasení objednávateľom.
4. Počas uskutočňovania diela, zhotoviteľ zodpovedá za škody vzniknuté jeho činnosťou na majetku objednávateľa alebo majetku iných osôb. Po zistení škody zavinenej zhotoviteľom je zhotoviteľ povinný uviesť vec do pôvodného stavu alebo nahradiť škodu.
5. Zhotoviteľ zodpovedá za dodržiavanie bezpečnosti a ochrany zdravia pri práci a požiarne opatrenia počas realizácie diela.
6. Objednávateľ je povinný poskytnúť zhotoviteľovi počas realizácie diela potrebnú súčinnosť, odstrániť všetky prekážky, ktoré by vykonávanie diela sťažovali, alebo znemožňovali. Zhotoviteľ splní svoj záväzok riadnym ukončením diela a jeho odovzdaním objednávateľovi.

## IX. VYŠŠIA MOC

1. Pre účely predmetnej zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť účastníci tohto zmluvného vzťahu, napr. živelné pohromy.
2. Ak sa plnenie predmetnej zmluvy stane nemožným v trvaní 2 mesiacov od vyskytnutia sa vyššej moci, strana, ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času jej plnenia. V prípade, že nebude možná dohoda, môže strana, ktorá sa na vyššiu moc odvolala odstúpiť od zmluvy. Účinky nastanú dňom doručenia písomnej výzvy účastníkovi vzťahu na jeho poslednú známu adresu.
3. V prípade nesúhlasu druhej strany so zrušením zmluvy rozhodne súd na návrh tejto strany.

## X. SPOLOČNÉ A ZÁVEREČNÉ USTANOVENIA

1. Objednávateľ je oprávnený vykonať kontrolu diela u zhotoviteľa podľa jeho vlastného uváženia a tiež na kontrolných dňoch určených zhotoviteľom po ich predchádzajúcej vzájomnej dohode.
2. Účastníci zmluvného vzťahu sa zaväzujú, že obchodné a technické informácie, ktoré im boli zverené, nesprístupnia tretím osobám, bez písomného súhlasu druhej zmluvnej strany, alebo tieto informácie nepoužijú pre iné účely než sú dohodnuté v zmluve.
3. Zmluva je uzavretá okamihom, kedy je posledný súhlas s obsahom návrhu zmluvy doručený druhej zmluvnej strane.
4. Zmluva je platná podpisom obidvoch zmluvných strán a účinná zverejnením na webovom sídle objednávateľa.
5. Meniť alebo doplňovať obsah tejto zmluvy je možné len vo forme písomných dodatkov, ktoré budú platné, ak budú potvrdené a podpísané obidvoma zmluvnými stranami.
6. Ak sa vyskytnú otázky neriešené touto zmluvou, použijú sa primerane ustanovenia Obchodného zákonníka a ďalších všeobecne záväzných právnych predpisov.
7. Táto zmluva je vypracovaná v troch exemplároch, z ktorých dva sú pre objednávateľa a jeden pre zhotoviteľa.

V Úbreži , dňa: ............................................. V ................................. , dňa: ...........................

.......................................... ...........................................

Ing. Martin Hvižďak konateľ s.r.o.

starosta obce

Príloha č.1 : Rozpočet